དྲ་སྦྲེལ་བེད་སྤྱོད་སླར་གསོ་ཐུབ་རྗེས།ཆབ་མདོའི་གློག་དྲའི་ཉེན་ཁ་འགོག་པའི་ནུས་པར་སྔར་བས་ཤུགས་སྣོན་ཐེབས་པ་དང་།གློག་མཁོ་འདོན་འགན་ལེན་དང་གློག་དྲ་ཕྱིར་གཏོང་གི་ནུས་པ་སྔར་བས་ལེགས་སུ་དང་ཆེ་རུ་ཕྱིན་ནས་ས་གནས་དེ་གའི་དཔལ་འབྱོར་དང་སྤྱི་ཚོགས་འཕེལ་རྒྱས་ལ་ཞབས་འདེགས་ཞུ་ཆེད་དེ་བས་ནུས་ལྡན་གྱི་གློག་ཤུགས་འདེགས་སྐྱོར་ཐུབ་རྒྱུ་ཡིན་པ་རེད།ལའེ་ཡུང་གིས་མིག་སྔར་བོད་དབུས་ཀྱི་གློག་དྲའི་མ་ལག་མཉམ་འབྲེལ་ལེགས་སྒྲིག་ལས་དོན་ཚ་ཚ་འུར་འུར་ངང་སྤེལ་བཞིན་ཡོད།གོང་རིམ་བཀོད་གཏོང་ལས་ཁུངས་ཀྱི་བླང་བྱ་གཞིར་བཟུང་།ཆབ་མདོས་འབྲེལ་ཡོད་གཞོགས་འདེགས་ལས་དོན་ལེགས་པར་བསྒྲུབས་ནས་ཆབ་མདོའི་གློག་དྲ་བདེ་འཇགས་དང་བརྟན་པོའི་ངང་བེད་སྤྱོད་ཐུབ་པའི་འགན་ལེན་བྱེད་རྒྱུ་ཡིན་ཞེས་བཤད་པ་རེད།